Vrydagaand: 11 Augustus 2017 - Weather Forecasting for South Africa
Vrydagaand: 11 Augustus 2017
​Goeie naand almal: Hallo Kenya: A few fine spots, see areas marked with yellow. The rest of the country partly cloudy to cloudy but7 overcast in the west and south-west with scattered showers.
Ja, dit het lekker gereën in die Kaap en tot 8uur vanoggend is daar redelike totale, maar ai, selfs die berg gebiede wat meeste van die keer aansienlik meer reën kry is lekker nat maar dit is ook nie vreeslik nat nie, Enkele plekke in die berge het sowat 25mm gehaal maar in die algemeen was dit heelwat minder, tonne beter as niks nie. Sou dit beter gereën het deur die midwinter sou die koue front baie meer beteken het vir die damme. Die probleem bly, nie genoeg reën het geval in die diep winter nie. Ek is egter bly om te sien een stasie by Hermanus het ook 25mm gekry en dan sien ek ook sowat 5-12mm in Theewaterkloofdam gebied, die stasies is baie naby aan die dam. Verder noord, die Swartland in nie vreeslik gereën nie, Malmesbury en Piketberg het sowat 2-4mm gekry. Dit is reg vir die koring en die rooibos maar ai afloop sou daar nie veel wees nie.
Julle moet self kyk, ek sien van die dorpe wat nou begin reg maak het vir die blomme het besluit om nie die jaar voort te gaan nie… Maak dus seker indien jy beplan het om te gaan blomme kyk, dat jy wel nog iets kan sien…
Deur die dag het dit ook begin reën in die George gebied maar ek sien tot nou, sowat 17:15 nie veel meer as 3-5mm nie.
Die kuslaag het ook die Oos-Londen gebied begin afkoel en alhoewel die brandgevaar afgeneem het, sien ek daar is nog dieselfde moontlike vuur nie te ver van die stad nie. Sien groen kaart.
Gepraat van groen kaart, ek het so 'n paar weke terug gesê dat julle kersliggies sal begin sien oor Angola, sien vanmiddag se vure, lyk vir my soos kersliggies, dit is baie vure!!!
Die ou model wys nie veel ooswaartse uitbreiding nie, daar is wel druk toename langs die ooskus asook oor die Laeveld, wat sal help om meer vog in te druk oor die oostelike dele, en meer vog beteken die brandgevaar word minder maar is nie weg nie, bly dus wakker!!!
Daar is 'n klos wolke oor die suid-westelike dele v an KZN, ek kan nie reën op die grond sien nie, maar ek dink daar is 'n kans vir 'n paar druppels.. Hoe meer druppels hoe beter…….